Komisijos sprendimas
1998 m. liepos 9 d.
įgyvendinantis Tarybos direktyvą 89/662/EEB dėl informacijos apie veterinarinius patikrinimus
(paskelbta dokumentu Nr. C(1998) 1741)
(tekstas svarbus EEE)
(98/470/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1989 m. gruodžio 11 d. Tarybos direktyvą 89/662/EB dėl veterinarinių patikrinimų, taikomų Bendrijos vidaus prekyboje, siekiant sukurti bendrąją rinką [1], su paskutiniais pakeitimais, padarytais Direktyva 92/118 [2], ypač į jos 16 straipsnio 3 dalį,
kadangi tam, kad Veterinarijos nuolatiniame komitete būtų galima išnagrinėti pagrindinę informaciją apie valstybėse narėse pagal Direktyvą 89/662/EEB atliktus veterinarinius patikrinimus, Komisijai turi būti prieinama tiksli ir patikima informacija;
kadangi, siekiant nustatyti racionalų požiūrį į patikrinimų rezultatus, informacija turėtų būti pateikta už kiekvieną veiklos sektorių, kuriam taikomi veterinarijos teisės aktai;
kadangi dėl praktinių priežasčių ši informacija Komisijai turėtų būti perduodama elektroninio ryšio priemonėmis;
kadangi tam, kad rezultatus būtų galima pateikti nuosekliai, būtiną kiekvieno sektoriaus informaciją kiekvienos valstybės narės kompetentinga nacionalinės valdžios institucija turėtų perduoti bendra forma;
kadangi, siekiant užtikrinti visos sistemos patikimumą, reikėtų atsižvelgti tik į informaciją, gautą valstybių narių kompetentingoms institucijoms atlikus oficialius patikrinimus;
kadangi pirmiausia turėtų būti numatyta pateikti informaciją apie šviežią mėsą; kadangi vėliau šį sprendimą reikėtų papildyti, į jį įtraukiant visus sektorius, kuriems taikomi veterinarijos teisės aktai;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Valstybės narės siunčia Komisijai Direktyvos 89/662/EEB 16 straipsnio 1 dalyje numatytą informaciją apie kiekvieną veiklos sektorių. Veterinarijos teisės aktuose numatyti veiklos sektoriai yra nustatyti I priede.
2 straipsnis
Valstybės narės, atsižvelgdamos į atliktus oficialius patikrinimus ir į kilmės bei paskirties vietose gautus rezultatus, kiekvienais kalendoriniais metais pateikia informaciją apie kiekvieną veiklos sektorių.
3 straipsnis
1. Informacija pateikiama pagal kiekvienam sektoriui nustatytą pavyzdį.
2. Informacijos apie šviežios mėsos sektorių pavyzdys yra pateiktas II priede.
4 straipsnis
Informacija Komisijai persiunčiama elektroninio ryšio priemonėmis.
5 straipsnis
Informacija persiunčiama kartą per metus ne vėliau kaip iki metų, einančių po metų, kuriais buvo atlikti patikrinimai, gegužės 1 d. Pirmą kartą tokia informacija, susijusi su 1999 m. patikrinimais, persiunčiama ne vėliau kaip iki 2000 m. gegužės 1 d.
6 straipsnis
Šis sprendimas skirtas valstybėms narėms.
Priimta Briuselyje, 1998 m. liepos 9 d.